Diari Oficial de la Generalitat Valenciana


Sumari del DOGV 2482, del 03-04-1995 (1995/834297)

DECRET 47/1995, de 22 de març, del Govern Valencià, que modifica determinats articles del Decret 170/1992, de 16 d'octubre, que aprovava l'Estatut de l'Entitat Pública de Sanejament d'Aigües Residuals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/03/22/47/dof/vci/html**

### Dades del document

Número de DOGV
:   2482

Data del DOGV
:   03-04-1995

Secció del DOGV
:   DISPOSICIONS GENERALS

Número del document
:   1995/834297


Data del document
:   22-03-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 47/1995, de 22 de març, del Govern Valencià, que modifica determinats articles del Decret 170/1992, de 16 d'octubre, que aprovava l'Estatut de l'Entitat Pública de Sanejament d'Aigües Residuals de la Comunitat Valenciana.   
Aquest decret té com a finalitat modificar l'Estatut que regeix l'Entitat Pública de Sanejament d'Aigües Residuals de la Comunitat Valenciana en dos aspectes concrets.  
La primera de les modificacions regula expressament el règim d'assistència jurídica a l'Entitat de Sanejament per part del Gabinet Jurídic de la Presidència de la Generalitat Valenciana -òrgan que té atribuïda la representació judicial de la Generalitat Valenciana en virtut de la Llei 5/1984, de 29 de juny- en els afers en què l'Entitat actua sotmesa a l'ordenament jurídic públic. Atesa la naturalesa jurídica, pública i privada, de l'Entitat de Sanejament, aquesta assistència no s'estén, però, als afers en què actua sotmesa a l'ordenament jurídic privat.  
En segon terme, es modifica el règim mínim de sessions anuals que ha de celebrar el Consell d'Administració, a fi de donar-li més flexibilitat.  
Per això, d'acord amb l'article 15.1.c) de la Llei 2/1992, de 26 de març, de Sanejament de les Aigües Residuals de la Comunitat Valenciana, i l'article 40 de la Llei 5/1983, de 30 de desembre, de Govern Valencià, a proposta dels consellers d'Obres Públiques, Urbanisme i Transports i de Medi Ambient i amb la deliberació prèvia del Govern Valencià, en la reunió del dia 22 de març de 1995,   
DECRETE:  
Article únic  
Els articles 4 i 11, paràgraf primer, del Decret 170/1992, de 16 d'octubre, que aprovava l'Estatut de l'Entitat Pública de Sanejament d'Aigües Residuals de la Comunitat Valenciana, es redacten d'aquesta forma:  
«Article 4  
L'Entitat de Sanejament es regirà per la Llei de la Generalitat Valenciana 2/1992, de 26 de març, per les disposicions que es dicten en desenvolupament seu, per aquest Estatut i, en concret:  
a) Per la Llei d'Hisenda Pública de la Generalitat Valenciana, en tot el que es puga aplicar al seu règim econòmico-administratiu.  
b) Per la legislació reguladora del domini públic.  
c) Per la legislació sobre contractes de l'Estat, pel que fa a l'execució material d'obres i explotació de les instal·lacions corresponents.  
d) En la resta de coses, per les normes de dret civil, mercantil i laboral, quant a la seua actuació com a empresa mercantil.  
El Gabinet Jurídic de la Presidència de la Generalitat Valenciana prestarà a l'Entitat de Sanejament assistència jurídica i representació i defensa en judici, davant tota mena de jurisdiccions, en els afers en que l'Entitat, en l'àmbit de les seues competències, actue amb sotmetiment ple a l'ordenament jurídic públic.  
Sense perjudici de tot això, el president o el gerent de l'Entitat Pública podran encomanar l'assistència, representació i defensa en judici en algun afer concret, per raons de coneixement del tema en qüestió o especialització en la matèria de què es tracte, a un advocat col·legiat especialment designat a l'efecte, si bé en tals casos caldrà la comunicació prèvia al cap del Gabinet Jurídic de la Presidència de la Generalitat Valenciana.  
Article 11, paràgraf primer  
El Consell d'Administració es reunirà tantes vegades com ho exigesca el bon servei de l'Entitat de Sanejament, si més no quatre voltes a l'any, sense que entre dues reunions puga haver-hi més de quatre mesos».  
DISPOSICIó FINAL  
Aquest decret vigirà des de l'endemà de la publicació al Diari Oficial de la Generalitat Valenciana.  
 València, 22 de març de 1995.  
El president de la Generalitat Valenciana,  
JOAN LERMA I BLASCO  
El conseller d'Obres Públiques, Urbanisme i Transports,  
EUGENIO BURRIEL DE ORUETA  
El conseller de Medi Ambient,  
EMèRIT BONO I MARTíNEZ


Còpia Permalink ELI